《再次前韵书怀》
宋代·林季仲

两眼昏花近十年，简编惟见字斑斑。
养生正合师黄石，招隐宁须待小山。
薄宦本无朱组愿，高眠得伴白云閒。
清风却似怜孤寂，时送禽声到枕间。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。